河传序
古《西厢记》 (Ming)
巴到西厢，把咱厮奚落，教我埋冤到今。蓦地潜过墙阴。荒唐错认盘星。寂寞回归何忍。怎想诗中藏机幸。全不省琴中恨，棋内心。把咱厮调引。使咱憔悴损。自迷做个无情鬼，落得甚。阎王行只得攀下您。问春花，又那曾孤负东君换头。先世红丝曾结定。陪了多少志诚。吃了无限颤惊。非是轻可缘分。不是容易到今。念汝相思得怜悯。休将做风中絮，水上萍。咫尺天可凭。乱军中曾许亲。当时救活你一家命，得宁静。你娘行反目不记恩。他失信，我每心下须准。